CELEX: 32020D1808
Language: sl
Date: 2020-11-30 00:00:00
Title: Izvedbeni sklep Komisije (EU) 2020/1808 z dne 30. novembra 2020 o spremembi Izvedbenega sklepa (EU) 2019/1698 glede evropskih standardov za nekatere izdelke za otroke, otroško pohištvo, nepremično opremo za vadbo in nagnjenost k vžigu cigaret (Besedilo velja za EGP)

1.12.2020   
               
               
                  SL
               
               
                  Uradni list Evropske unije
               
               
                  L 402/140
               
            
         IZVEDBENI SKLEP KOMISIJE (EU) 2020/1808
         z dne 30. novembra 2020
         o spremembi Izvedbenega sklepa (EU) 2019/1698 glede evropskih standardov za nekatere izdelke za otroke, otroško pohištvo, nepremično opremo za vadbo in nagnjenost k vžigu cigaret
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2)Direktive,
         ob upoštevanju naslednjega:
         
                     (1)
                  
                  
                     V skladu z drugim pododstavkom člena 3(2) Direktive 2001/95/ES se domneva, da je proizvod varen, kar zadeva tveganja in vrste tveganj, zajetih v ustreznih nacionalnih standardih, kadar je v skladu z neobvezujočimi nacionalnimi standardi, ki prenašajo evropske standarde, na katere se v skladu s členom 4 navedene direktive sklicuje Komisija v Uradnem listu Evropske unije.
                  
               
                     (2)
                  
                  
                     Komisija je 25. marca 2008 sprejela Sklep 2008/264/ES (2) o zahtevah za varnost, ki jih morajo izpolnjevati evropski standardi za cigarete.
                  
               
                     (3)
                  
                  
                     Komisija je z dopisom M/425 z dne 27. junija 2008 pri Evropskem odboru za standardizacijo (CEN) zaprosila za pripravo evropskih standardov v zvezi z varnostnimi zahtevami za cigarete. Na podlagi te zahteve je CEN sprejel standard EN ISO 12863:2010 „Standardna preskusna metoda za ocenjevanje nagnjenosti k vžigu cigaret“ in spremembo tega standarda – EN ISO 12863:2010/A1:2016. Sklica na standard in njegovo spremembo sta bila objavljena v Izvedbenem sklepu Komisije (EU) 2019/1698 (3). Da se zagotovi pravilna in dosledna uporaba standarda EN ISO 12863:2010, kakor je bil spremenjen s standardom EN ISO 12863:2010/A1:2016, in da se uvedejo tehnični popravki, je CEN sprejel popravek EN ISO 12863:2010/AC:2011. Standard EN ISO 12863:2010, kakor je bil spremenjen s standardom EN ISO 12863:2010/A1:2016 in kakor je bil popravljen s standardom EN ISO 12863:2010/AC:2011, izpolnjuje splošno varnostno zahtevo iz Direktive 2001/95/ES. Zato je primerno, da se objavi sklic na popravek EN ISO 12863:2010/AC:2011 v Uradnem listu Evropske unije, skupaj s sklicem na standard EN ISO 12863:2010 in njegovo spremembo EN ISO 12863:2010/A1:2016.
                  
               
                     (4)
                  
                  
                     Komisija je 2. julija 2010 sprejela Sklep 2010/376/EU (4) o varnostnih zahtevah, ki jim morajo ustrezati evropski standardi za nekatere proizvode v spalnem okolju otrok.
                  
               
                     (5)
                  
                  
                     Komisija je z dopisom M/497 z dne 20. oktobra 2011 pri CEN zaprosila za pripravo evropskih standardov za varnost izdelkov za otroke, ki so izpostavljeni tveganju v zvezi s spalnim okoljem (tveganja iz sklopa 2), zlasti posteljni vložki za posteljice, blažilniki za posteljice, viseče posteljice, prešite odeje za otroke in spalne vreče za otroke.
                  
               
                     (6)
                  
                  
                     Na podlagi zahtevka M/497 je CEN sprejel standard EN 16890:2017 „Pohištvo za otroke – Posteljni vložki za posteljice in zibelke – Varnostne zahteve in preskusne metode“. Standard EN 16890:2017 je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
                  
               
                     (7)
                  
                  
                     Komisija je 6. januarja 2010 sprejela Sklep 2010/9/EU (5) o varnostnih zahtevah, ki jim morajo ustrezati evropski standardi za kopalne obroče, kopalne pripomočke ter kopalne kadi in stojala za kadi za dojenčke in male otroke.
                  
               
                     (8)
                  
                  
                     Komisija je z dopisom M/464 z dne 3. maja 2010 pri CEN zaprosila za pripravo evropskih standardov za obravnavo glavnih tveganj, povezanih z varnostjo izdelkov za otroke, pri katerih obstaja tveganje utopitve (tveganja iz sklopa 1), zlasti kopalnih obročev, kopalnih pripomočkov, kopalnih kadi in stojal za kadi.
                  
               
                     (9)
                  
                  
                     Na podlagi zahtevka M/464 je CEN sprejel standard EN 17022:2018 „Izdelki za otroke – Kopalni pripomočki – Varnostne zahteve in preskusne metode“. Standard EN 17022:2018 je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
                  
               
                     (10)
                  
                  
                     Na podlagi zahtevka M/464 je CEN sprejel standard EN 17072:2018 „Izdelki za otroke – Kopalne kadi, stojala za kadi in nesamostojni kopalni pripomočki – Varnostne zahteve in preskusne metode“. Standard EN 17072:2018 je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
                  
               
                     (11)
                  
                  
                     Komisija je 24. julija 2011 sprejela Sklep 2011/476/EU (6) o varnostnih zahtevah, ki jih morajo izpolnjevati evropski standardi za nepremično opremo za vadbo.
                  
               
                     (12)
                  
                  
                     Komisija je z dopisom M/506 z dne 5. septembra 2012 zaprosila CEN za pripravo evropskih standardov, ki obravnavajo glavna tveganja, povezana z nepremično opremo za vadbo, v skladu z varnostnimi zahtevami. Na podlagi te zahteve je CEN sprejel standard EN ISO 20957-9:2016 „Nepremična oprema za vadbo – 9. del: Pedalniki, dodatne posebne varnostne zahteve in preskusne metode (ISO 20957–9:2016)“, sklicevanje na katerega je bilo objavljeno v Izvedbenem sklepu (EU) 2019/1698.
                  
               
                     (13)
                  
                  
                     Ob upoštevanju novih dognanj je CEN revidiral standard EN ISO 20957-9:2016. Rezultat tega je bilo sprejetje spremembe EN ISO 20957-9:2016/A1:2019 „Nepremična oprema za vadbo – 9. del: Pedalniki, dodatne posebne varnostne zahteve in preskusne metode – Sprememba 1 (ISO 20957–9:2016/Amd 1:2019)“. Standard EN ISO 20957-9:2016, kakor je bil spremenjen s standardom EN ISO 20957-9:2016/A1:2019 je skladen s splošno varnostno zahtevo iz Direktive 2001/95/ES. Sklic na spremembo EN ISO 20957-9:2016/A1:2019 bi bilo zato treba objaviti v Uradnem listu Evropske unije skupaj s sklicem na standard EN ISO 20957-9:2016.
                  
               
                     (14)
                  
                  
                     Sklici na evropske standarde, ki so bili sprejeti v podporo Direktivi 2001/95/ES, so objavljeni v Izvedbenem sklepu (EU) 2019/1698. Da se zagotovi, da so sklici na evropske standarde, pripravljeni v podporo Direktivi 2001/95/ES, navedeni v enem aktu, bi bilo treba ustrezne sklice na nove standarde, spremembe in popravke standardov vključiti v Izvedbeni sklep (EU) 2019/1698.
                  
               
                     (15)
                  
                  
                     Izvedbeni sklep (EU) 2019/1698 bi bilo zato treba ustrezno spremeniti.
                  
               
                     (16)
                  
                  
                     Skladnost z ustreznimi nacionalnimi standardi, ki prenašajo evropske standarde, sklicevanje na katere je bilo objavljeno v Uradnem listu Evropske unije, ustvarja domnevo varnosti, kar zadeva tveganja in vrste tveganj, zajetih v ustreznem nacionalnem standardu, od dneva objave sklicevanja na evropski standard v Uradnem listu Evropske unije. Ta sklep bi moral zato začeti veljati z datumom objave.
                  
               
                     (17)
                  
                  
                     Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu (EU) 2019/1698 se spremeni v skladu s Prilogo k temu sklepu.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 30. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 11, 15.1.2002, str. 4.
         
            (2)  Sklep Komisije 2008/264/ES z dne 25. marca 2008 o zahtevah za požarno varnost, ki jih morajo izpolnjevati evropski standardi za cigarete v skladu z Direktivo 2001/95/ES Evropskega parlamenta in Sveta (UL L 83, 26.3.2008, str. 35).
         
            (3)  Izvedbeni sklep Komisije (EU) 2019/1698 z dne 9. oktobra 2019 o evropskih standardih za proizvode, pripravljenih v podporo Direktivi 2001/95/ES Evropskega parlamenta in Sveta o splošni varnosti proizvodov (UL L 259, 10.10.2019, str. 65).
         
            (4)  Sklep Komisije 2010/376/EU z dne 2. julija 2010 o varnostnih zahtevah, ki jim morajo ustrezati Evropski standardi za nekatere proizvode v spalnem okolju otrok, v skladu z Direktivo 2001/95/ES Evropskega parlamenta in Sveta (UL L 170, 6.7.2010, str. 39).
         
            (5)  Sklep Komisije 2010/9/EU z dne 6. januarja 2010 o varnostnih zahtevah, ki jim v skladu z Direktivo 2001/95/ES Evropskega parlamenta in Sveta morajo ustrezati Evropski standardi za kopalne obroče, kopalne pripomočke ter kopalne kadi in stojala za kadi za dojenčke in male otroke (UL L 3, 7.1.2010, str. 23).
         
            (6)  Sklep Komisije 2011/476/EU z dne 27. julija 2011 o varnostnih zahtevah, ki jih morajo izpolnjevati evropski standardi za nepremično opremo za vadbo v skladu z Direktivo 2001/95/ES Evropskega parlamenta in Sveta (UL L 196, 28.7.2011, str. 16).
      
      
         
            PRILOGA
            Priloga I k Izvedbenemu sklepu (EU) 2019/1698 se spremeni:
            
                        (1)
                     
                     
                        vrstica 37 se nadomesti z naslednjim:
                        
                                    „37
                                 
                                 
                                    EN ISO 12863:2010
                                    Standardna preskusna metoda za ocenjevanje nagnjenosti k vžigu cigaret (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016“
                                 
                              
                  
                        (2)
                     
                     
                        vstavijo se vrstice 52a, 52b in 52c:
                        
                                    „52a
                                 
                                 
                                    EN 16890:2017
                                    Pohištvo za otroke – Posteljni vložki za posteljice in zibelke – Varnostne zahteve in preskusne metode
                                 
                              
                                    52b
                                 
                                 
                                    EN 17022:2018
                                    Izdelki za otroke – Kopalni pripomočki – Varnostne zahteve in preskusne metode
                                 
                              
                                    52c
                                 
                                 
                                    EN 17072:2018
                                    Izdelki za otroke – Kopalne kadi, stojala za kadi in nesamostojni kopalni pripomočki – Varnostne zahteve in preskusne metode“
                                 
                              
                  
                        (3)
                     
                     
                        vrstica 57 se nadomesti z naslednjim:
                        
                                    „57
                                 
                                 
                                    EN ISO 20957-9:2016
                                    Nepremična oprema za vadbo – 9. del: Pedalniki, dodatne posebne varnostne zahteve in preskusne metode (ISO 20957-9:2016)
                                    EN ISO 20957-9:2016/A1:2019“